*****

ΚΑΝΟΝΙΣΜΟΣ (ΕΟΚ) αριθ. 4060/86 ΤΟΥ ΣΥΜΒΟΥΛΙΟΥ

της 22ας Δεκεμβρίου 1986

που τροποποιεί τον κανονισμό (ΕΟΚ) αριθ. 497/86 για τον καθορισμό των αρχικών ποσοτικών περιορισμών κατά την εισαγωγή στην Πορτογαλία ορισμένων ανθοκομικών προϊόντων προέλευσης τρίτων χωρών

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την πράξη προσχώρησης της Ισπανίας και της Πορτογαλίας, και ιδίως το άρθρο 234 παράγραφος 2,

την πρόταση της Επιτροπής,

Εκτιμώντας:

ότι το άρθρο 245 της πράξης προσχώρησης προβλέπει ότι η Πορτογαλική Δημοκρατία μπορεί να εφαρμόσει έως τις 31 Δεκεμβρίου 1992 ποσοτικούς περιορισμούς κατά την εισαγωγή, προέλευσης τρίτων χωρών, των προϊόντων που αναφέρονται στο παράρτημα XXI της πράξης προσχώρησης, και ιδίως για ορισμένα προϊόντα του τομέα των ζωντανών φυτών και της ανθοκομίας που υπάγονται στις κλάσεις 06.02, 06.03 και 06.04 του κοινού δασμολογίου·

ότι ο κανονισμός (ΕΟΚ) αριθ. 497/86 (1) καθόρισε τους ποσοτικούς περιορισμούς για το έτος 1986·

ότι το άρθρο 245 παράγραφος 3 της πράξης προσχώρησης προβλέπει ότι ο ελάχιστος ρυθμός προοδευτικής αύξησης των ποσοστώσεων είναι 20 % στην αρχή κάθε έτους όσον αφορά τις ποσοστώσεις που εκφράζονται σε αξία και 15 % στην αρχή κάθε έτους όσον αφορά τις ποσοστώσεις που εκφράζονται σε ποσότητα· ότι, επειδή δεν πραγματοποιήθηκαν εισαγωγές, προελεύσεως τρίτων χωρών, στην Πορτογαλία, δεν τίθεται πρόβλημα για την πορτογαλική αγορά αν ληφθεί υπόψη για το 1987 ρυθμός αύξησης κατά 20 % κατ' όγκο· ότι θα πρέπει να τροποποιηθεί ανάλογα το παράρτημα του κανονισμού (ΕΟΚ) αριθ. 497/86,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 497/86 τροποποιείται ως εξής:

1. Στον τίτλο, οι όροι «αρχικών ποσοτικών περιορισμών» αντικαθίστανται από τους όρους «ποσοτικών περιορισμών».

2. Στο άρθρο 1, η παράγραφος 1 αντικαθίσταται από το ακόλουθο κείμενο:

«1. Για την περίοδο από την 1η Ιανουαρίου έως τις 31 Δεκεμβρίου 1987, οι ετήσιες ποσοστώσεις που αναφέρονται στο άρθρο 245 της πράξης προσχώρησης οι οποίες εφαρμόζονται από την Πορτογαλική Δημοκρατία κατά τις εισαγωγές, προέλευσης τρίτων χωρών, προϊόντων που υπάγονται στις κλάσεις 06.02, 06.03 και 06.04 του κοινού δασμολογίου, καθορίζονται στα επίπεδα που αναφέρονται στο παράρτημα.».

3. Στο άρθρο 1, η παράγραφος 2 διαγράφεται.

4. Το παράρτημα αντικαθίσταται από το παράρτημα του παρόντος κανονισμού.

Άρθρο 2

Ο παρών κανονισμός αρχίζει να ισχύει την 1η Ιανουαρίου 1987.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 22 Δεκεμβρίου 1986.

Για το Συμβούλιο

Ο Πρόεδρος

G. SHAW

(1) ΕΕ αριθ. L 54 της 1. 3. 1986, σ. 40.

ΠΑΡΑΡΤΗΜΑ

1.2.3,4 // // // // Κλάση

του κοινού

δασμολογίου

// Περιγραφή εμπορευμάτων

// Ποσόστωση για το έτος 1987

// 1.2.3.4 // // // σε τεμάχια // σε τόνους // // // // // 06.02 // Άλλα φυτά και ζωντανές ρίζες στα οποία περιλαμβάνονται και τα μοσχεύματα και τα μπόλια: // // // // ex Δ. Άλλα: // // // // - Τριανταφυλλιές // 7 320 // // // - Διακοσμητικά φυτά // // 9,5 // 06.03 // Άνθη και μπουμπούκια ανθέων, κομμένα για ανθοδέσμες ή διακοσμήσεις, νωπά, αποξεραμένα, λευκασμένα, βαμμένα, διαβρεγμένα ή αλλιώς παρασκευασμένα: // // // // Α. Νωπά: // // // // - Τριαντάφυλλα: // // // // ex Ι. από 1η Ιουνίου έως 31 Οκτωβρίου // 352 800 // // // ex ΙΙ. από 1η Νοεμβρίου έως 31 Μαΐου // // // // - Γαρίφαλα: // // // // ex Ι. από 1η Ιουνίου έως 31 Οκτωβρίου // 3 661 200 // // // ex ΙΙ. από 1η Νοεμβρίου έως 31 Μαΐου // // // 06.04 // Φυλλώματα, φύλλα, κλαδιά και άλλα μέρη φυτών, πρασινάδες, βρύα και λειχήνες, για ανθοδέσμες ή διακοσμήσεις, νωπά, αποξεραμένα, λευκασμένα, βαμμένα, διαβρεγμένα ή αλλιώς παρασκευασμένα, με εξαίρεση τα άνθη και τα μπουμπούκια της κλάσης 06.03: // // // // ex Β. Άλλα: // // // // - Σπαράγγι ( Asparagus Plumosus) // // 1,1 // // // //